Ekspozitë e piktores amerikane Xhorxhia O'Kif në Uashington
Ajo njihet më shumë për pikturimin e luleve me ngjyra të feksura dhe pejzazheve të zhveshura të jugperëndimit amerikan
Piktorja amerikaneGeorgia O’Keeffenjihet më tepër për pikturat me lule dhe pejsazhe të shkretëtirës në jugperëndimin amerikan. Por shumë njerëz nuk e dinë që ajo ka patur edhe piktura abstrakte. Një ekspozitë e re e hapur në Galerinë Philips në Washington, paraqet një koleksion të rrallë të pikturave abstrakte të Xhorxha O’Kifit, krahas me disa të tjera që i përkasin artit tradicional. Elsa Smithgall është punonjëse e muzeut. Këto skica me karbon të vitit 1915 janë mes pikturave abstrakte të ekspozitës. Në vitet 1920 O’Keeffe kaloi nga skicat abstrakte tek temat më të njohura për të. Gjatë kësaj periudhe, shumë nga pikturat e saj u cilësuan si me përmbajtje seksuale, një nocion që O’Keeffe e hodhi poshtë menjëherë. Në vitin 1929 O’Keeffe filloi të shkonte në New Mexico, ku ajo ndjehej më mire se sa në Nju Jork. Hapësirat e gjera të shkretëtirës e frymëzuan të vendosej atje për të jetuar përgjithmonë në vitin 1949. Gjatë këtyre viteve pikturat e saj morën një frymëmarrje tjetër. Në fund të viteve ’50 dhe ’60, arti i O’Keffit u kthye përsëri nga abstraksioni. Pikturat e viteve të mëvonshme tëGeorgia O’Keeffe-it kanë frymëzuar brezat e rinj të artsitëve abstraktë dhe vepra e saj vazhdon të impresionojë dhe të frymëzojë dashamirësit e artit anembanë botës.